stanford-oval/wikipedia huggingface dataset:
Lehtoneidonvaippa

| Lehtoneidonvaippa |
| --- | --- |

Uhanalaisuusluokitus
 Elinvoimainen  
Suomessa::  Elinvoimainen
  
Tieteellinen luokittelu
Kunta::  Kasvit Plantae
Alakunta::  Putkilokasvit Tracheophyta
Kaari::  Siemenkasvit Spermatophyta
Alakaari::  Koppisiemeniset Magnoliophytina
Luokka::  Yksisirkkaiset Liliopsida
Lahko::  Asparagales
Heimo::  Kämmekkäkasvit Orchidaceae
Alaheimo::  Epidendroideae
Suku::  Neidonvaipat Epipactis
Laji::  helleborine
Kaksiosainen nimi
 Epipactis helleborine  (L.) Crantz 
Katso myös
   Lehtoneidonvaippa Wikispeciesissä   Lehtoneidonvaippa Commonsissa 
Infobox OKNimi-testi OK: 
Lehtoneidonvaippa (Epipactis helleborine) on monimuotoinen, pääasiassa Euraasiassa tavattava kämmekkäkasvi. Suomessa laji on rauhoitettu Ahvenanmaata lukuun ottamatta.
Ulkonäkö ja koko

Lehtoneidonvaipan juurakko koostuu pitkistä, paksuista ja haarattomista juurista. Juurakosta nousee tanakka, 30–80 senttimetriä pitkä varsi. 5–10 cm pitkät lehdet kiertävät yleensä koko vartta ja ovat muodoltaan soikeita. Ylemmät lehdet ovat alempia lehtiä kapeampia. Varren latvan kukkaterttu voi olla jopa 30 cm pitkä ja siinä saattaa olla jopa yli 50 kukkaa. Kukka on päältä vihreä ja sisältä vaihtelevasti punertavanruskea. Kukkien tukilehdet ovat pitkiä ja lehtimäisiä. Huulen mesipitoinen kuppi on sisäpinnaltaan tummanruskea. Lehtoneidonvaippa kukkii Suomessa heinä-elokuussa.  Kasvin kehittyminen siemenestä kukkivaksi yksilöksi kestää yli kymmenen vuotta.
Lehtoneidonvaipan kukkien mesi on ilmeisesti ampiaisille humaltavaa nestettä, sillä pölyttävien ampiaisten on havaittu usein olevan humaltuneen oloisia. Meden on myös havaittu aiheuttavan ampiaisille riippuvuutta. Myös muut hyönteiset kuten loiskimalaiset, mesipistiäiset ja kukkakärpäset voivat suorittaa pölytyksen.
Lehtoneidonvaippojen ulkonäkö, kasvupaikkavaatimukset, pölytystavat ja riippuvaisuus sienijuuresta vaihtelevat huomattavan paljon. Tämä on merkki siitä, että lehtoneidonvaippa ei ole yksi, yhtenäinen laji vaan monimuotoinen, vielä eri lajeiksi kehittyvä ryhmälaji. Yksi silmäänpistävimmistä lajin muodoista on lehtivihreätön ja itsepölyttävä "aavekämmekkä", joiden lehdet ovat valkeita ja kukat punertavia. Nämä yksilöt ovat ravinnonhankinnassaan täysin juurisienensä tarjoaman energian varassa. Suomessa näitä lehtivihreättömiä yksilöitä on tavattu erityisen runsaasti Lappeenrannassa yhdellä kasvupaikalla, jossa parhaimmillaan on tavattu toistasataa yksilöä. Esiintymän laajuus on poikkeuksellisen suuri jopa kansainvälisesti.
Levinneisyys

Lehtoneidonvaipan levinneisyysalue on laaja. Sitä tavataan lähes koko Euroopassa Fennoskandian ja Venäjän pohjoisosia lukuun ottamatta, Pohjois-Afrikassa sekä suuressa osassa Aasian lauhkeita osia ja paikoitellen Pohjois-Amerikassa. Pohjois-Amerikassa laji ei ole alkuperäinen ja sen uskotaan siirtyneen sinne puutarhakasveiksi tarkoitetuista yksilöistä. Villinä laji löydettiin mantereelta ensimmäisen kerran vasta vuonna 1879.
Suomessa lehtoneidonvaipan esiintymisalue painottuu maan etelä-, kaakkois- ja itäosaan. Pohjoisimmat havainnot ovat Kainuusta ja Kuusamosta.
Elinympäristö

Nimensä mukaisesti lehtoneidonvaippa on lähinnä lehtojen ja lehtomaisten metsien kasvi. Sitä tavataan myös lettokorvissa, ravinteisissa harju- sekä kalliometsissä ja hakamailla. Laji on selvä kalkinsuosija.
Aiheesta muualla

Kasviatlas 2022: Lehtoneidonvaipan (Epipactis helleborine) levinneisyys Suomessa.
Pinkka – Lajintuntemuksen oppimisympäristö: Lehtoneidonvaippa (Epipactis helleborine)
Luontoportti: Lehtoneidonvaippa (Epipactis helleborine)
Pohjolan kasvien pauloissa: Epipactis helleborine subsp. helleborine - lehtoneidonvaippa subsp. metsäneidonvaippa
Lehtoneidonvaipan kukkia.
Matti Almila

Matti Aksel Oskar Almila (vuoteen 1941 Alén, 20. heinäkuuta 1927 Helsinki – 25. toukokuuta 1998 Helsinki) oli suomalainen toimittaja ja dekkarikirjailija.
Almila oli Sanoma Osakeyhtiön eri lehtien pitkäaikainen toimittaja, joka käytti pakinoissaan nimimerkkiä Kai de Puu. Hänen poikansa on kapellimestari ja säveltäjä Atso Almila.
Teoksia

Kultaa Kaunispäästä, jännitysromaani.  Weilin+Göös 1973
Vaaralliset sarjakuvat, rikosromaani. Weilin+Göös 1975
Kuolema pyrkii vastaanotolle, rikosromaani.  Kustannus-Mäkelä, Karkkila 1981
Kolmen Sepän kaappaus, rikosromaani.  Kustannus-Mäkelä, Karkkila 1982
Airiston rysäys, rikosromaani.  Kustannus-Mäkelä, Karkkila 1983
Ruumis Ruotsin linjalla, rikosromaani.  Kustannus-Mäkelä, Karkkila 1984
Taksimatka Turuntietä. Kustannus-Mäkelä, Karkkila 1984
Virtanen ja vihreän leski. Kustannus-Mäkelä, Karkkila 1985
Itä on punainen, pakinoita. Kustannus-Mäkelä, Karkkila 1986
Kukapa kuollutta kaipaisi, rikosromaani.  Kustannus-Mäkelä, Karkkila 1987
Marisan miehet : romaani rikoksesta ja rakkaudesta.  Kustannus-Mäkelä, Karkkila 1988
Juhla-albumi: sata vuotta kuumaa ja kylmää viestintää 1889–1989, tekijät Matti Almila ja Petri Enarvi. Helsingin Sanomat 1989
Lauren German

| Lauren German |
| --- | --- |
 German vuonna 2015 Comic-Conissa.
Henkilötiedot
Koko nimi:  Lauren Christine German
Syntynyt: 29. marraskuuta 1978 (ikä 45) Huntington Beach, Kalifornia, Yhdysvallat
Ammatti:  näyttelijä
Näyttelijä
Aktiivisena:  2000–
Aiheesta muualla
IMDb 
Elonet
Lauren Christine German (s. 29. marraskuuta 1978 Huntington Beach, Kalifornia) on yhdysvaltalainen näyttelijä. Hänet tunnetaan muun muassa televisiosarjoista Havaiji 5-0, Chicago Fire ja Lucifer.
Nuoruus

German syntyi Kalifornian Huntington Beachillä vuonna 1978. Kouluja hän kävi Orangen piirikunnan alueella, kunnen pääsi Etelä-Kalifornian yliopistoon opiskelemaan antropologiaa.
Ura

German aloitti näyttelijän uransa esiintymällä näytelmissä "Peter Pan” ja “Oliver”. Vuonna 1999 hän pääsi pieneen rooliin televisiosarjassa Undressed ja tuon jälkeen seuraavana vuonna German sai pienen roolin romanttisessa komediaelokuvassa Down to you - me kaksi.
Germanin ensimmäinen kunnon elokuvarooli oli vuonna 2002 ilmestyneessä draamaelokuvassa Muistojen polku. Tuon jälkeen hän on esiintynyt muun muassa kauhuelokuvissa Texasin moottorisahamurhat (2003) ja Hostel: Part II (2007).
Vuonna 2005 German oli suuressa roolissa yhden kauden mittaiseksi jääneessä saippuasarjassa Suhteita ja salaisuuksia. Hän oli pääroolissa myös yhden kauden mittaisessa vuonna 2010 julkaistussa fantasiasarjassa Happy Town.
Vuonna 2011 German liittyi CBS:n draamasarjan Havaiji 5-0 toiselle kaudelle, jossa hän esitti DHS agentti Lori Westonia.
Seuraavan suuren roolin German sai vuonna 2012 Leslie Shayn roolissa NBC:n draamasarjassa Chicago Fire. Hänen esittämä hahmo vieraili myös sisarsarjassa Chicago P.D..
Vuodesta 2016 lähtien German on esittänyt etsivä Chloe Deckeriä Foxin draamakomediasarjassa Lucifer.
Aiheesta muualla

Lauren German Internet Movie Databasessa. (englanniksi)
Liaojoki

Liaojoki (kiin.: 辽河; pinyin: Liáo Hé) on joki Koillis-Kiinassa, Mantšurian eteläosassa ja Sisä-Mongolian autonomisella alueella. Se on 1 345 km pitkä ja laskee Liaodongin lahteen Keltaisessameressä.
Joen yli Panjinista Yingkouhun kulkenut 500-metrinen Tianzhuangtai-silta romahti vuonna 2004.
Aiheesta muualla

Kuvia tai muita tiedostoja aiheesta Liaojoki Wikimedia Commonsissa
Luettelo Pokémon-tyypeistä

Tämä taulukko näyttää kaikkien 18 Pokémon-tyypin heikkoudet, vahvuudet ja immuniteetit seitsemännen sukupolven tilanteen mukaan. Numero 2 tarkoittaa sitä, että puolustava osapuoli ottaa kaksinkertaisen vahingon, 1/2 tarkoittaa sitä, että vahinkoa tulee vain puolet, ja 0 tarkoittaa sitä, että vahinkoa ei tule.
Pokémon-tyyppi on kuvitteellisten Pokémon-lajien ominaisuus, joka määrittää niiden vahvuudet ja heikkoudet taistelussa toisia Pokémoneja vastaan. Tämä järjestelmä muistuttaa kivi, paperi ja sakset-peliä, sillä jokainen on tyyppi on heikko tai vahva toista kohtaan. Osa Pokémon-tyypeistä on myös täysin immuuneja joillekin tyypeille.
Osa heikkouksista on helppo päätellä maalaisjärjellä, kuten esimerkiksi se, että tulityyppi on heikko vesityyppiä vastaan tai se, että vesityyppi on heikko sähkötyyppiä vastaan. Jotkin tyypit taas eivät ole niin selviä, kuten hyönteistyypin vahvuus meediotyyppiä vastaan, joka perustuu entomofobiaan eli hyönteiskammoon. Osa Pokémoneista on kahta eri tyyppiä, kuten esimerkiksi Bulbasaur, joka on ruoho- ja myrkkytyyppiä. Näiden tyyppien heikkoudet ja vahvuudet yhteen laskemalla saadaan yhdistelmän heikkoudet ja vahvuudet. Esimerkiksi kivi- ja maatyyppinen Pokémon ottaa nelinkertaisen vahingon ruohotyypin liikkeistä, sillä sekä kivi- että maatyyppi ovat heikkoja ruohotyypin liikkeille, ottaen molemmat kaksinkertaista vahinkoa itseensä.
Hyönteistyyppi - (Bug-type)

Hyönteistyypin Pokémonit ovat yleensä niveljalkaisen näköisiä Pokémoneja, usein hyönteisiä ja joskus hämähäkkejä. Hyönteistyypin Pokémonit kehittyvät yleensä alhaisilla tasoilla ja niiden on tarkoitus olla pelin aikaisessa vaiheessa, eikä niillä ole suuria määriä osumapisteitä (HP). Ainoa legendaarinen tai myyttinen hyönteistyypin Pokémon on Genesect.
Alla on lista hyönteistyypin vahvuuksista ja heikkouksista, sekä puolustuksessa että hyökkäyksessä (Eivät tehoa = Vastustajan hyökkäykset heikompia, eli tässä osiossa puolustuksen vahvuuksia).
Puolustus
Heikkoudet: Tuli, Lento, Kivi
Eivät tehoa (kunnolla): Taistelu, Ruoho, Maa
Hyökkäys
Vahvuudet: Pimeys, Ruoho, Meedio
Eivät tehoa (kunnolla): Taistelu, Tuli, Lento, Kummitus, Myrkky, Teräs, Keiju
Jäätyyppi - (Ice-type)

Jäätyypin Pokémonit perustuvat joko arktisen alueen eläimiin tai myyttisiin olentoihin. Ne liittyvät yleensä kylmiin asioihin ja alueisiin. 
Jäätyyppejä on vain 33 erilaista, eli niitä on kaikkein vähiten kaikista tyyppisistä Pokémoneista. Niillä on yleensä korkea erikoispuolustus ja matala puolustustaito. Monet jäätyypin iskut voivat jäädyttää vastustajan, mikä estää liikkumisen. Jäätyypin Pokémonit eivät voi jäätyä ellei vastustaja käytä Tri Attack -hyökkäystä, eivätkä ne ota vahinkoa raemyrskystä. Esimerkkejä jäätyypin Pokémoneista ovat Dewgong, Glalie, ja Abomasnow.
Puolustus
Heikkoudet: Taistelu, Tuli, Kivi, Teräs
Eivät tehoa (kunnolla): Jää
Hyökkäys
Vahvuudet: Lohikäärme, Lento, Ruoho, Maa
Eivät tehoa (kunnolla): Tuli, Jää, Teräs, Vesi
Keijutyyppi - (Fairy-type)

Keijutyyppi on uusin tyyppi, joka ilmaantui Pokémon-maailmaan peleissä Pokemon X ja Y. Sen vahvuuksia ovat erikoishyökkäys- ja puolustus. Keijutyyppi oli ensimmäinen uusi Pokémon-tyyppi 14 vuoteen, ja se lisättiin tasapainottamaan lohikäärmetyypin ylivoimaa, sekä tekemään teräs- ja myrkkytyypeistä parempia. Myös muutama vanhempi Pokemon muutettiin kuudennesta sukupolvesta lähtien joko kokonaan tai toisena tyyppinä keijutyypiksi (kuten Jigglypuff, Clefairy ja Marill). Tästä huolimatta se on yksi harvinaisimmista Pokémon-tyypeistä. Myös muutama normaalityypin liike muuttui keijutyypiksi, muun muassa Charm ja Moonlight. Keijutyyppiset Pokémonit perustuvat usein satujen keijukaisiin tai menninkäisiin. Keijutyypit käyttävät usein myöskin ruohotyypin iskuja.
Puolustus
Heikkoudet: Myrkky, Teräs
Eivät tehoa (kunnolla): Hyönteis, Taistelu, Pimeys
Eivät tehoa: Lohikäärme
Hyökkäys
Vahvuudet: Taistelu, Pimeys, Lohikäärme
Eivät tehoa (kunnolla) Tuli, Myrkky, Teräs
Kivityyppi - (Rock-type)

Kivityypin Pokémonit yhdistetään kiviin ja vuoriin. Niillä on keskimäärin erittäin korkea puolustus. Kivityypin hyökkäykset ovat yleensä kiven heittämistä tai hajottamista. Monet kivityypin Pokémonit ovat sekä kivi- että maatyyppisiä, mikä aiheuttaa niille nelinkertaisen heikkouden ruoho- ja vesityypin liikkeitä kohtaan. Kivityypit eivät ota vahinkoa hiekkamyrskystä, jossa niiden erikoispuolustus lisäksi kasvaa puolella. Esimerkkejä kivityypin Pokémoneista ovat Geodude, Tyranitar ja Nosepass.
Puolustus
Heikkoudet: Taistelu, Ruoho, Maa, Teräs, Vesi
Eivät tehoa (kunnolla): Tuli, Lento, Normaali, Myrkky
Hyökkäys
Vahvuudet: Hyönteis, Tuli, Lento, Jää
Eivät tehoa (kunnolla): Taistelu, Maa, Teräs
Kummitustyyppi - (Ghost-type)

Kummitus- eli haamutyypin Pokémonit yhdistetään yleensä yliluonnolliseen. Ensimmäisen sukupolven peleissä kummitustyypillä ei vielä ollut heikkouksia. Kummitustyyppiset Pokemonit ovat keiju- ja jäätyyppien ohella kaikkein harvinaisimpia lukumäärältään. 
Niihin eivät tehoa liikkeet, jotka estäisivät niitä pakenemasta taistelusta. Kummistustyypin Pokémoneja ovat esimerkiksi Gengar ja Dusclops.
Puolustus
Heikkoudet: Pimeys, Kummitus
Eivät tehoa (kunnolla): Hyönteis, Myrkky
Immuniteetit: Normaali , Taistelu
Hyökkäys
Vahvuudet: Kummitus, Meedio
Eivät tehoa (kunnolla): Pimeys, Teräs
Eivät tehoa: Normaali
Hyökkäys Curse käyttäytyy eri tavoin, kun kummitustyyppi käyttää sitä. Kuumitustyyppinen liikkeen käyttäjä menettää puolet maksimiosumapisteistään, ja vastustaja menettää tämän jälkeen neljänneksen maksimi-HP:staan joka vuorolla, vaikka liikettä käyttänyt kummitustyyppi olisi pyörtynyt.
Muun kuin kummitustyypin Pokémonin käyttäessä Curse -hyökkäystä nousevat sen hyökkäys- ja puolustuskyvyt nopeuden samalla laskien.
Lentotyyppi - (Flying-type)

Lentotyypin Pokémonit ovat Pokémoneja, jotka lentävät, ja jotka keskimäärin kaikkein nopeimpia Pokémoneista. Ne ovat normaalisti linnun tai jonkin myyttisen olennon, kuten lohikäärmeen, näköisiä. Tornadus on ainoa pelkästään lentotyypiä oleva Pokémon. Kaikilla muilla on myös jokin muu tyyppi.
Puolustus
Heikkoudet: Sähkö, Jää, Kivi
Eivät tehoa (kunnolla): Hyönteis, Taistelu, Ruoho
Immuniteetit: Maa
Hyökkäys
Vahvuudet: Hyönteis, Taistelu, Ruoho
Eivät tehoa (kunnolla): Sähkö, Kivi, Teräs
Lohikäärmetyyppi - (Dragon-type)

Lohikäärmetyypin Pokémonit ovat kaikkein voimakkaimpia Pokémoneja, sillä niillä on keskimäärin parhaat HP:t, hyökkäys- erkoishyökkäys- ja erikoispuolustuskyvyt. Tämä osin selittyy sillä, että moni legendaarinen Pokémon on ainakin osin lohikäärmetyyppiä. Kaikki lohikäärmeen näköiset Pokémonit eivät ole välttämättä lohikäärmetyyppiä, esimerkiksi Aerodactyl on kivi/lentotyyppinen ja Gyarados on vesi/lentotyyppinen Pokémon. Kuitenkin jotkut näistä voivat kuulua lohikäärmeiden lisääntymisryhmään (esimerkiksi Charizard ja Gyarados). Monet viimeisen kehitysmuodon lohikäärmetyypin Pokémonit ovat myös lentotyyppisiä, joten ne ovat silloin nelinkertaisesti heikkoja jäätyypin Pokémoneille.
Puolustus
Heikkoudet: Lohikäärme, Jää, Keiju
Eivät tehoa (kunnolla): Sähkö, Tuli, Ruoho, Vesi
Hyökkäys
Vahvuudet: Lohikäärme
Eivät tehoa (kunnolla): Teräs
Ei tehoa: Keiju
Maatyyppi - (Ground-type)

Maatyypin Pokémonit ovat yleensä vahvoja/kestäviä, ja niillä on hyvät hyökkäys- ja puolustuskyvyt. Ne liitetään yleensä maahan/maaperään. Esimerkkejä maatyypin Pokémoneista on Dugtrio, Groudon ja Sandshrew. Monet maatyypin Pokémonit ovat myös kivityyppiä, mikä aiheuttaa sen, että ne ottavat nelinkertaisen vahingon ruoho- ja vesityypin liikkeistä. Maatyypit eivät ota vahinkoa hiekkamyrskystä, eikä liike Thunder Wave (liike, joka halvaannuttaa aina) tehoa niihin.
Puolustus
Heikkoudet: Ruoho, Jää, Vesi
Eivät tehoa (kunnolla): Myrkky, Kivi
Immuniteetti: Sähkö
Hyökkäys
Vahvuudet: Sähkö, Tuli, Myrkky, Kivi, Teräs
Eivät tehoa (kunnolla): Hyönteis, Ruoho,
Eivät tehoa: Lento
Meediotyyppi - (Psychic-type)

Meediotyypin Pokémoneilla on yleensä henkisiä ja psyykkisiä kykyjä, kuten psykokinesia, telepatia ja teleportaatio. Meediotyypin Pokémoneilla on korkeat erikoiskyvyt ja ne tapaavat olemaan nopeita. Usein jokaisen sukupolven vaikeimmin saatavat legendaariset Pokémonit ovat meediotyyppisiä (kuten Lugia). Ensimmäisessä sukupolvessa meediotyypit olivat ylivoimaisia, sillä niiden ainoa heikkous oli hyönteistyyppi, ja voimakkaita hyönteistyypin Pokémoneja ei ollut monia. Toiseen sukupolveen tilannetta tasoitettiin lisäämällä pimeystyyppi, jota vastaan meediotyypin Pokémonit ovat heikkoja.
Esimerkkejä Meediotyypin Pokémoneista on Drowzee, Kadabra ja Medicham.  
Meediotyyppiä on kutsuttu myöskin psyyketyypiksi.
Puolustus
Heikkoudet: Hyönteis, Pimeys, Haamu
Eivät tehoa (kunnolla): Taistelu, Meedio
Hyökkäys
Vahvuudet: Taistelu, Myrkky
Eivät tehoa (kunnolla): Meedio, Teräs
Eivät tehoa: Pimeys
Myrkkytyyppi - (Poison-type)

Myrkkytyypin Pokémoneilla on laadukasta myrkkyä sisällään. Ennen kuudetta sukupolvea myrkkytyypit aiheuttivat vain ruohotyypeille kaksinkertaista vahinkoa. Kuudennesta sukupolvesta lähtien ne ovat aiheuttaneet myös keijutyypeille kaksinkertaista vahinkoa. Jotkut hyönteistyypit (kuten Ariados), tuottavat myrkkyä, jotkut ovat myrkyllisiä kasveja (kuten Gloom) ja jotkut koostuvat myrkyllisistä aineista (kuten Grimer ja Muk). Monet myrkkytyypin iskut voivat myrkyttää vastustajan, mikä saa uhrin menettämään osumapisteitä (HP) jokaisen vuoron jälkeen. Liikkeet Toxic ja Poison Fang voivat aiheuttaa pahan myrkytystilan, jossa vastustaja menettää enemmän osumapisteitä joka vuoro. Myrkkytyypit eivät voi tavallisesti itse myrkyttyä normaalisti taikka pahasti. Ainoastaan hyökkääjän Corrosion-kyky mahdollistaa myrkkytyypin Pokémonien myrkytystilan.
Puolustus
Heikkoudet: Maa, Meedio
Eivät tehoa (kunnolla): Hyönteis, Taistelu, Ruoho, Myrkky, Keiju
Hyökkäys
Vahvuudet: Ruoho, Keiju
Eivät tehoa (kunnolla): Maa, Myrkky, Kivi, Haamu
Eivät tehoa: Teräs
Normaalityyppi - (Normal-type)

Normaalityypin Pokémonit ovat Pokémon-tyypeistä kaikkein yleisimpiä. Niiden liikkeet perustuvat tavallisiin hyökkäyksiin, kuten taklauksiin ja raapaisuihin. Niiden vahvuuksiin kuuluu korkea kestokyky. Normaalityyppi on kuin oletusarvoinen tyyppi, jonka alle kuuluvat Pokémonit, jotka eivät sovi muihin tyyppeihin. Normaalityypin Pokémonit ovat yleensä nisäkkäiden näköisiä. Monet niistä ovat myös lentotyyppiä. Normaalityypillä ei ole vahvuuksia hyökkäyksissään, mutta sillä ei ole myöskään monia heikkouksia.
Puolustus
Heikkoudet: Taistelu
Eivät tehoa: Kummitus
Hyökkäys
Vahvuudet: Ei ole
Eivät tehoa (kunnolla): Kivi, Teräs
Eivät tehoa: Kummitus
Pimeystyyppi - (Dark-type)

Pimeystyyppi lisättiin Pokémonin maailmaan toisessa sukupolvessa tasapainottamaan meediotyyppien ylivoimaa. Niiden hyökkäysvoima on keskimäärin korkea mutta puolustuskyky on heikko.
Japaninkielisessä versiossa tätä tyyppiä kutsutaan pahuustyypiksi (Evil type). Niillä on yleensä myös pahoja liikkeitä, kuten Bite ja Thief, jonka käyttäjä voi varastaa vastustajan esineen.
Puolustus
Heikkoudet: Hyönteis, Taistelu, Keiju
Eivät tehoa (kunnolla): Pimeys, Kummitus
Eivät tehoa: Meedio
Hyökkäys
Vahvuudet: Kummitus, Meedio
Eivät tehoa (kunnolla): Pimeys, Taistelu, Keiju
Ruohotyyppi - (Grass-type)

Ruohotyypin Pokémonit ovat heikkouksiltaan ja vahvuuksiltaan heikoimpia Pokémoneja ja ne ovat yhdessä tuli- ja vesityypin Pokémonien lisäksi peruselementtejä.
Ruohotyypeillä kyvyt ja esiintyminen ovat yhdistyneet kasvielämään ja luontoon. Ne käyttävät monia HP-uusimiskeinoja ja liikkeitä, jotka aiheuttavat erilaisia käyttäjää hyödyttäviä tiloja vastutajalle, esimerkiksi lamaannuttaminen. Esimerkki tällaisesta liikkeestä on Absorb, joka parantaa liikettä käyttänyttä Pokémonia puolella vastustajalleen aiheutuneesta vahingosta. Kuudennesta sukupolvesta lähtien ruohotyypin Pokémonit ovat olleet immuuneja liikkeille Sleep Powder, Poison Powder ja Stun Spore. Toisen sukupolven aikaan melkein puolet ruohotyypin Pokémoneista oli myös myrkkytyyppisiä. Ensimmäisessä sukupolvessa oli vain yksi puhtaasti ruohotyyppinen Pokémon, Tangela. Esimerkkejä ruohotyypin Pokémoneista ovat Bulbasaur (joka on myös myrkkytyypin Pokémon), Leafeon ja Chespin.
Puolustus
Heikkoudet: Hyönteis, Tuli, Lento, Jää, Myrkky
Eivät tehoa (kunnolla): Sähkö, Ruoho, Maa, Vesi
Hyökkäys
Vahvuudet: Maa, Kivi, Vesi
Eivät tehoa (kunnolla): Hyönteis, Lohikäärme, Tuli, Lento, Ruoho, Myrkky, Teräs
Sähkötyyppi - (Electric-type)

Sähkötyypin Pokémoneilla on sähköisyyteen suuntautuneet voimat. Sähkötyypin Pokémonit ovat tyypillisesti todella nopeita ja niiden erikoishyökkäykset ja erikoispuolustus ovat erittäin korkeita. Sähkötyypin ainoa heikkous on maa. Monet sähkötyypin hyökkäykset saattavat lamauttaa vastustajan Pokémonin, mikä tarkoittaa, että se ei välttämättä pysty liikkumaan. Thunder Wave -hyökkäys tekee näin aina osuessaan.  Kuudennesta sukupolvesta lähtien sähkötyypit eivät ole voineet itse lamaantua lukuun ottamatta tilannetta, jossa vastustaja käyttää Tri Attack -hyökkäystä).
Puolustus
Heikkoudet: Maa
Eivät tehoa (kunnolla): Sähkö, Lento, Teräs
Hyökkäys
Vahvuudet: Vesi, Lento
Eivät tehoa (kunnolla): Sähkö, Ruoho, Lohikäärme
Eivät tehoa: Maa
Taistelutyyppi - (Fighting-type)

Taistelutyypin Pokémonit ovat vahvoja ja niillä on voimakkaat lihakset. Niiden hyökkäyskyky on keskimäärin toiseksi suurin lohikäärmetyypin jälkeen ja ne ovat usein myös kestäviä ja nopeita.
Taistelutyypin liikkeet ovat yleensä potkuja ja lyöntejä. Esimerkkejä taistelutyypin Pokémoneista ovat Machoke, Mankey ja Hariyama.
Puolustus
Heikkoudet: Lento, Meedio, Keiju
Ei tehoa (kunnolla): Hyönteis, Pimeys, Kivi
Hyökkäys
Vahvuudet: Pimeys, Jää, Normaali, Kivi, Teräs
Ei tehoa (kunnolla): Hyönteis, Lento, Myrkky, Meedio, Keiju
Eivät tehoa: Kummitus
Terästyyppi - (Steel-type)

Terästyypin Pokémoneilla on kaikista Pokémon-tyypeistä eniten vahvuuksia puolustuksessa, yhteensä kymmenen. Lisäksi terästyypit ovat immuuneja myrkkytyyppiä vastaan. Niillä on keskimäärin korkein puolustuskyky, sekä usein korkeat hyökkäys- ja erikoispuolustuskyvyt. Ne ovat kuitenkin usein hitaita, eikä niillä ole paljoa HP:ta. Terästyypin Pokémonit eivät ota vahinkoa hiekkamyrskystä, eikä niitä voi myrkyttää, ellei hyökkääjällä ole Corrosion-kykyä.
Puolustus
Heikkoudet: Taistelu, Tuli, Maa
Eivät tehoa (kunnolla): Hyönteis, Pimeys, Lohikäärme, Lento, Ruoho, Jää, Normaali, Meedio, Kivi, Teräs
Eivät tehoa: Myrkky
Hyökkäys
Vahvuudet: Jää, Kivi, Keiju
Eivät tehoa (kunnolla): Tuli, Sähkö, Teräs, Vesi
Tulityyppi - (Fire-type)

Tulityyppi on yksi kolmesta perustyypistä vesi- ja ruohotyypin ohella. Tulityypin Pokémoneilla on keskimäärin korkea erikoishyökkäyskyky ja ne ovat melko nopeita. Tulityypit ovat yleensä harvinaisia pelin alkupuolella.
Useat tulityypin hyökkäykset voivat aiheuttaa palamistilan, jossa vastustajan hyökkäyskyky heikkenee ja tämä menettää osumapisteitä joka vuorolla. Tulityypin Pokémonit eivät voi palaa, ellei vastustaja käytä Tri Attack -hyökkäystä. Tulityypin Pokémoneja ovat esimerkiksi Charmander, Magmar ja Cyndaquil.
Puolustus
Heikkoudet: Maa, Vesi, Kivi
Eivät tehoa (kunnolla): Tuli, Ruoho, Jää, Hyönteis, Teräs, Keiju
Hyökkäys
Vahvuudet: Ruoho, Jää, Hyönteis, Teräs
Eivät tehoa (kunnolla): Tuli, Vesi, Kivi, Lohikäärme
Vesityyppi - (Water-type)

Vesityyppi on yksi kolmesta perustyypistä ruoho- ja tulityypin lisäksi. Sillä ei ole minkäänlaista erikoisuutta, mutta sen kyvyt ovat kaikki keskitasoa.
Vesityypin Pokémonit ovat vesistöissä eläviä, useimmiten kalaa tai muuta vedeneläintä muistuttavia, ja niiden voimat liittyvät suoraan veteen. Esimerkkejä vesipokémoneista ovat Squirtle, Magikarp ja Tentacruel. Vesityypin liikkeet voimistuvat sateella ja heikentyvät kirkkaassa auringonpaisteessa. 
Vesityyppi on kaikista tyypeistä yleisin.
Puolustus
Heikkoudet: Sähkö, Ruoho
Eivät tehoa (kunnolla): Tuli, Vesi, Jää, Teräs
Hyökkäys
Vahvuudet: Tuli, Maa, Kivi
Eivät tehoa (kunnolla): Vesi, Ruoho, Lohikäärme
Muita tyyppejä

Seuraavat tyypit ovat epävirallisia tyyppejä Pokémoneille.
Muita tyyppejä > Lintutyyppi - (Bird-type)

Lintutyyppi löytyy pelin koodista, mutta sitä ei ole virallisesti mahdollista saada pelissä millään tavalla. Ainoa tapa saada lintutyyppi näkymään on huijata. Lintutyypeiksi on merkitty 'M, Missingno  ja 3trainerpoké. 'M eli Missingno on mahdollista saada peleissä Pokémon Red ja Blue.